**Likumprojekta „Grozījums Rajonu pašvaldību reorganizācijas likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 3.2.apakšpunkts, kas nosaka, ka normatīvā akta projektā neietver normas, kas dublē augstāka vai tāda paša spēka normatīvā tiesību normās ietverto normatīvo regulējumu. Vienlaikus Rajonu pašvaldību reorganizācijas likuma pārejas noteikumos ietvertie pasākumi, noteiktos termiņos, ir zaudējušas aktualitāti, bet saglabājas kā Ministru kabineta (Vides aizsardzības un reģionālas attīstības ministrijas (turpmāk – VARAM )) neizpildītie uzdevumi. |
| 2. | Pašreizējā situācija un problēmas | Rajonu pašvaldību reorganizācijas likuma pārejas noteikumu pirmajā punktā noteikts, ka Ministru kabinets līdz 2008.gada 31.decembrim iesniedz Saeimai atzinumu, kurā izvērtētas tiešās valsts pārvaldes funkciju decentralizācijas iespējas. Pārejas noteikumu otrajā punktā noteikts, ka Ministru kabinets līdz 2009.gada 1.jūnijam sagatavo un iesniedz Saeimai likumprojektu par apriņķu izveidošanu un darbību.Saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 3.2.apakšpunktu, normatīvā akta projektā neietver normas, kas dublē augstāka vai tāda paša spēka normatīvā tiesību normās ietverto normatīvo regulējumu.VARAM uzskata, ka Rajonu pašvaldību reorganizācijas likuma pārejas noteikumu pirmais punkts pēc mērķa un jēgas dublē jaunāka likuma – Reģionālas attīstības likuma (25.02.2010. likuma redakcijā) 25.panta 2.daļā noteikto, ka Ministru kabinets pastāvīgi izvērtē, kādu tiešās pārvaldēs iestāžu kompetenci nodot plānošanas reģioniem, kā arī izdod nepieciešamos normatīvos aktus vai sagatavo un iesniedz attiecīgus likumprojektus Saeimā. Pārejas noteikumu otrais punkts dublē Administratīvo teritoriju un apdzīvoto vietu likumā (15.12.2011. likuma redakcijā) noteikto, kur pārejas noteikumu 24.punkta pirmajā apakšpunktā noteikts, ka Ministru kabinets līdz 2013.gada 31.decembrim sagatavo un iesniedz Saeimai likumprojektu par apriņķu izveidošanu. Ņemot vērā minēto, VARAM uzskata, ka Rajonu pašvaldības reorganizācijas likuma pārejas noteikumu pirmais un otrais punkts no likuma ir jāizslēdz. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Rajonu pašvaldību reorganizācijas likuma pārejas noteikumos ietvertie pasākumi, noteiktos termiņos, ir zaudējušas aktualitāti, bet saglabājas kā Ministru kabineta VARAM neizpildītie uzdevumi. Likumprojekta mērķis ir izslēgt Rajonu pašvaldības reorganizācijas likuma pārejas noteikumu pirmo un otro punktu, tādejādi tiks novērsta radusies problēma. |
| 5. | Projekta izstrādē iesaistītās institūcijas | VARAM |
| 6. | Iemesli, kādēļ netika nodrošināta sabiedrības līdzdalība | Sabiedrības informēšanas pasākumi nav veikti, jo likumprojekta izstrādes laikā netika identificēta to nepieciešamība. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| Projekts šo jomu neskar |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Vides aizsardzības un

reģionālās attīstības ministrs  E.Sprūdžs

Valsts sekretārs A.Antonovs

16.04.2012. 9:30

456

A.Cibuļskis

67770367, aigars.cibulskis@varam.gov.lv